Isi Foighel

Isi Foighel (21. joulukuuta 1927 Chemnitz, Saksa – 12. syyskuuta 2007) oli saksalaissyntyinen tanskalainen oikeustieteen professori, tuomari ja konservatiivisen kansanpuolueen poliitikko. Hän istui kansankäräjillä vuosina 1984–1987 ja toimi Tanskan vero- ja menoministerinä 1982–1987.

Foighel väitteli oikeustieteen tohtoriksi Kööpenhaminan yliopistosta vuonna 1961, ja hänestä tuli professori kolme vuotta myöhemmin. Hän johti Tanskan Pakolaisapua (Dansk Flygtningehjælp) 1965–1971. Vuosina 1988–1998 hän työskenteli tuomarina Euroopan ihmisoikeustuomioistuimessa.

Yksityiselämä
Foighel syntyi Saksassa juutalaiseen perheeseen vuonna 1927 ja pakeni pienenä perheensä mukana kansallissosialististen aloittamaa juutalaisvainoa Tanskaan. Saksan miehitettyä Tanskan toisessa maailmansodassa perhe pakeni edelleen Ruotsiin mutta palasi sodan jälkeen Tanskaan.

Lähteet

Aiheesta muualla
 Isi Foighel Tanskan kansankäräjien verkkosivuilla 

Tanskan ministerit
Tanskalaiset juristit
Tanskalaiset professorit
Tuomarit
Vuonna 1927 syntyneet
Vuonna 2007 kuolleet